Primavera Sound


La 18a edició del Festival de música “Primavera Sound” es celebra al Parc del Fòrum des del dimecres 30 de maig al dissabte 2 de juny.

Les activitats i actuacions programades es desenvolupen en diversos escenaris / espais ubicats a l’interior del recinte Fòrum (Heineken, Mango, Primavera, Ray-Ban, Pitchfork, Rockdelux, Auditori, Adidas Originals, Nigth PRO i Minimúsica).

L’organització preveu l’arribada majoritària del públic assistent entre les 20.00 i les 23.00 hores. La sortida important de públic s’espera quan acabin les actuacions als escenaris grans (entre 03.00 i les 04.00 hores) i al final dels concerts.

L’aforament màxim puntual de l’espai és de 63.000 persones.

En l’edició anterior, durant tots els dies de celebració, va haver-hi una assistència total de més de 200.000 persones repartides pels diferents espais del festival.

Dins del marc del Festival, també es desenvoluparan diferents activitats musicals a d’altres locals i espais de la ciutat, i al terme municipal de Sant Adrià del Besòs:

- Primavera Bits: al Parc de la Pau, situat al terme municipal de Sant Adrià del Besòs, des del dijous 31 de maig al dissabte 2 de juny.

- Primavera als Clubs:

Actuacions a la Sala Apolo i La 2 d’Apolo (Nou de la Rambla, núm. 113) els dies 28, 29 i 30 de maig, i 3 de juny.
Actuacions a la Sala Barts (av. Paral·lel, núm. 62) el dia 30 de maig.

- Primavera Pro / Primavera al Raval: actuacions al Centre de Cultura Contemporània de Barcelona (CCCB, Montalegre, núm. 5) i a la pl. Joan Coromines els dies 30 i 31 de maig, i de l'1 al 3 de juny.

- Primavera a l’Auditori de Barcelona: actuacions a l’Auditori (Lepant, núm. 150) els dies 1 i 2 de juny.

El dimecres 30 de maig té lloc la jornada inaugural, amb concerts gratuïts a l’esplanada de l’Auditori del Fòrum entre les 17.00 i les 23.30 hores. L’organització preveu una assistència de 20.000 persones.






Dates i horaris

Recinte Fòrum

Del 30 de maig al 2 de juny de 2018.

Actuacions

Dimecres 30 de maig

	Horaris
	Activitats

	A les 16.00 hores
	Obertura de portes del recinte Fòrum

	A les 17.00 hores
	Inici dels concerts 

	A les 23.15 hores
	Finalització dels concerts

	A les 23.30 hores
	Tancament de portes del recinte i inici progressiu del desallotjament




Dijous 31 de maig, divendres 1 i dissabte 2 de juny

	Horaris
	Activitats

	A les 16.00 hores
	Obertura de portes del recinte Fòrum

	A les 17.00 hores
	Inici dels concerts 

	A les 06.00 hores
	Finalització dels concerts

	A les 07.00 hores
	Tancament de portes del recinte i inici progressiu del desallotjament






Estacionaments


Prohibició d’estacionaments

Des de les 08.00 hores del dilluns 28 de maig fins a les 22.00 hores del dilluns 4 de juny, es prohibeix l’estacionament de motos a la vorera així com d’autocars (llevat els expressament autoritzats de l’organització) a la zona reservada del costat mar de l’av. del Litoral, entre Josep Pla i l’accés de serveis al Fòrum.



Habilitació reserva autocars organització

Des de les 08.00 hores del dilluns 28 de maig fins a les 22.00 hores del dilluns 4 de juny, s’habilita el carril d’estacionament de l’av. del Litoral, costat mar, entre Josep Pla i l’accés de serveis al Fòrum, com a zona d’estacionament d’autocars de l’organització.

Durant els dies i horaris coincidents amb el servei de llançadores de TMB, els autocars de l’organització hauran d’estacionar a la part final del tram.



Habilitació de zona per a desencotxament/encotxament d’artistes

El Districte de Sant Martí ha autoritzat, durant els dies de celebració del Festival, una zona de desencotxament i una altra d’espera per a dos vehicles dels artistes, en els següents llocs:

· Zona d’espera: a Eduard Maristany (costat muntanya), entre Francesc de Borja Moll i pl. Llevant.
· Zona de desencotxament/encotxament a pg. Taulat (costat muntanya), en el carril bus, entre la pl. Llevant i Josep Pla.



Zones d’estacionament per al públic assistent

Els llocs previstos per a l’estacionament de vehicles a motor i/o ciclomotors privats són:

· Esplanada de la Nova Mar Bella, habilitada per a l’estacionament lliure de turismes i motos (entrada i sortida de vehicles pels pòrtics, amb control de gàlib, situats a l’av. Litoral, entre Selva de Mar i Josep Pla), amb capacitat per a unes 500 places
· Pàrquing subterrani del recinte Fòrum (B:SM), amb capacitat per a 750 places.
· Pàrquing de Josep Pla – pg. Garcia Fària (B:SM), amb capacitat per a 250 places.
· Pàrquing del Centre Comercial Diagonal Mar, amb capacitat per a unes 4.000 places.
· Zona d’estacionament motos, a l’explanada Fòrum, al costat de l’edifici Telefònica.





Circulació

Desviaments

A partir de les 17.00 hores, no es permetrà la circulació de vehicles per Rambla Prim, entre Llull i pl. Llevant, llevat del trànsit residual provinent de vehicles estacionats i/o dels veïns residents en aquest tram.

Igualment, en el cas que hi hagi problemes de circulació a la pl. Llevant, es faran desviaments esporàdics a l’av. Diagonal (calçada mar, sentit Besòs), desviant el trànsit cap al pg. Taulat i impedint l’accés dels vehicles a la rotonda de la plaça en direcció a Sant Adrià del Besòs.


Ronda Litoral B10

Vigilància de les sortides 23 i 24 de la Ronda Litoral B10 (sentit Besòs) i de la sortida 25 de la Ronda Litoral B10 (sentit Besòs) i de les sortides 26 i 24 (sentit Llobregat), si cal, fer els desviaments adients segons les necessitats del trànsit, així com impedir l’estacionament als vials d’emergència entre aquestes sortides.

Perímetre de seguretat – zona aïllada al trànsit

A partir de les 02.00 hores i fins a la sortida del públic assistent, es preveurà un perímetre de seguretat al voltant de la pl. Llevant. Per fer l’aïllament d’aquesta zona, es realitzaran desviaments de trànsit als següents punts:

· Josep Pla – pg. Taulat.
· Av. Diagonal – Josep Pla – Llull.
· Rambla Prim – Llull.
· Av. Eduard Maristany – Sant Ramon de Penyafort.

Durant l’horari de restricció de la zona indicada, només es permetrà el pas de circulació rodada per dins del perímetre a:

· Llançadores de TMB i línies nocturnes d’autobusos.
· Taxis en servei públic.
· Vehicles d’artistes i acreditats de l’organització.
· Vehicles de serveis d’emergències.

En el moment coincident amb la finalització dels concerts i la sortida massiva de públic, és probable que també es produeixi una afluència massiva de taxis a la zona. Si escau, el comandament del dispositiu valorarà la possibilitat de restringir la seva circulació pel costat mar de la pl. Llevant i d’habilitar la parada de taxis al costat mar del pg. Taulat, entre Josep Pla i pl. Llevant. En aquest cas, se’ls facilitaria la realització d’un canvi de sentit al mateix pg. Taulat i la sortida en sentit cap a Josep Pla.
